CELEX: 22022D0473
Language: sl
Date: 2022-03-03 00:00:00
Title: Sklep št. 1/2022 Specializiranega odbora za ribištvo, ustanovljenega s členom 8(1)(q) Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani, z dne 3. marca 2022 o ustanovitvi delovne skupine za ribištvo [2022/473]

25.3.2022   
               
               
                  SL
               
               
                  Uradni list Evropske unije
               
               
                  L 99/1
               
            
         SKLEP št. 1/2022 SPECIALIZIRANEGA ODBORA ZA RIBIŠTVO, USTANOVLJENEGA S ČLENOM 8(1)(Q) SPORAZUMA O TRGOVINI IN SODELOVANJU MED EVROPSKO UNIJO IN EVROPSKO SKUPNOSTJO ZA ATOMSKO ENERGIJO NA ENI STRANI TER ZDRUŽENIM KRALJESTVOM VELIKA BRITANIJA IN SEVERNA IRSKA NA DRUGI STRANI,
         z dne 3. marca 2022
         o ustanovitvi delovne skupine za ribištvo [2022/473]
         SPECIALIZIRANI ODBOR ZA RIBIŠTVO JE –
         ob upoštevanju Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (v nadaljnjem besedilu: Sporazum) in zlasti člena 8(4)(f) Sporazuma,
         ob upoštevanju naslednjega:
         
                     (1)
                  
                  
                     Sporazum je začel veljati 1. maja 2021.
                  
               
                     (2)
                  
                  
                     Peti razdelek drugega dela (členi 493 do 511) Sporazuma določa sodelovanje med Unijo in Združenim kraljestvom na področju ribištva, zlasti v členu 494(1) in členu 508.
                  
               
                     (3)
                  
                  
                     Člen 8(1)(q) Sporazuma ustanavlja Specializirani odbor za ribištvo, ki obravnava zadeve, zajete v petem razdelku drugega dela Sporazuma.
                  
               
                     (4)
                  
                  
                     Člen 508 Sporazuma na neizčrpen način določa naloge in pooblastila Specializiranega odbora za ribištvo.
                  
               
                     (5)
                  
                  
                     V skladu s členom 9(3) Sporazuma delovno skupino sestavljajo predstavniki Unije in Združenega kraljestva, sopredsedujeta pa ji predstavnik Unije in predstavnik Združenega kraljestva.
                  
               
                     (6)
                  
                  
                     V skladu s členom 9(4) Sporazuma delovna skupina z medsebojnim soglasjem določi svoj poslovnik, časovni razpored sestankov in dnevni red.
                  
               
                     (7)
                  
                  
                     Za zagotovitev učinkovitega izvajanja Sporazuma, zlasti petega razdelka drugega dela, morajo strokovni dialogi o ribištvu potekati v rednih časovnih presledkih skozi vse leto, tudi v zadnjem trenutku.
                  
               
                     (8)
                  
                  
                     Primerno je, da Specializirani odbor za ribištvo pod njegovim nadzorom ustanovi delovno skupino za ribištvo (v nadaljnjem besedilu: delovna skupina). Navedena delovna skupina bi morala določiti svoj poslovnik. O svojih dejavnostih bi morala redno poročati Specializiranemu odboru za ribištvo –
                  
               SPREJEL NASLEDNJI SKLEP:
         
            Člen 1
            
               1.   Ustanovi se delovna skupina za ribištvo.
            
         
         
            Člen 2
            
               1.   Delovna skupina se sestane, če se sopredsednika tako odločita z medsebojnim soglasjem.
            
            
               2.   O rezultatih in sklepih svojih sestankov redno poroča Specializiranemu odboru za ribištvo.
            
         
         
            Člen 3
            Ta sklep začne veljati na dan sprejetja.
         
         
            V Bruslju in Londonu, 3. marca 2022
            
               
                  Za Specializirani odbor za ribištvo
               
               
                  sopredsednika
               
               za Združeno kraljestvo, Mike ROWE
               za Evropsko unijo, Joost PAARDEKOOPER